CELEX: 52007PC0861
Language: sl
Date: 2007-12-20
Title: Predlog uredba Evropskega parlamenta in Sveta o spremembi Uredbe (ES) št. 460/2004 o ustanovitvi Evropske agencije za varnost omrežij in informacij glede njenega trajanja

Pomembno pravno obvestilo

|

52007PC0861

Predlog uredba Evropskega parlamenta in Sveta o spremembi Uredbe (ES) št. 460/2004 o ustanovitvi Evropske agencije za varnost omrežij in informacij glede njenega trajanja  /* KOM/2007/0861 končno - COD 2007/0291 */  

	[pic] | KOMISIJA EVROPSKIH SKUPNOSTI |Bruselj, 20.12.2007COM(2007) 861 konč.2007/0291 (COD)PredlogUREDBA EVROPSKEGA PARLAMENTA IN SVETAo spremembi Uredbe (ES) št. 460/2004 o ustanovitvi Evropske agencije za varnost omrežij in informacij glede njenega trajanja(predložila Komisija)OBRAZLOŽITVENI MEMORANDUMOZADJEKomunikacijska omrežja in informacijski sistemi so postali bistven dejavnik gospodarskega in družbenega razvoja. Varnost in vzdržljivost komunikacijskih omrežij in informacijskih sistemov postajata vse pomembnejši za družbo. Strategija Komisije i2010 „Evropska informacijska družba za rast in zaposlovanje“[1] je ponovno poudarila pomembnost omrežne in informacijske varnosti za vzpostavitev enotnega evropskega informacijskega prostora.Nedavno je sporočilo z naslovom „Strategija za varno informacijsko družbo – dialog, partnerstvo ter opolnomočenje“[2] proučilo trenutne grožnje informacijski družbi in predstavilo dopolnjeno strategijo politike, pri čemer je poudarilo ugoden vpliv tehnološke raznovrstnosti na varnost in pomen odprtosti in interoperabilnosti.Dne 22. marca 2007 je Svet izdal resolucijo o strategiji za varno informacijsko družbo[3], ki je Eniso pozvala, „naj še naprej tesno sodeluje z državami članicami, Komisijo in drugimi ustreznimi zainteresiranimi stranmi, da se izpolnijo naloge in cilji, opredeljeni v Uredbi (ES) št. 460/2004, ter naj Komisiji in državam članicam pomaga pri prizadevanjih za izpolnitev zahtev glede varnosti omrežij in informacij ter tako prispeva k izvajanju in nadaljnjemu razvoju strategije za varno informacijsko družbo v Evropi, kot je določeno v tej resoluciji“.USTANOVITEV ENISEZ namenom krepitve sposobnosti Skupnosti, držav članic in posledično podjetij, da preprečujejo in obravnavajo probleme varnosti omrežij in informacij ter se odzivajo nanje, je bila leta 2004 za petletno obdobje ustanovljena Evropska agencija za varnost omrežij in informacij (Enisa – European Network and Information Security Agency)[4].Agencija je bila ustanovljena predvsem s ciljem „zagotavljanja visoke in učinkovite ravni varnosti omrežij in informacij v Skupnosti in razvoja kulture varnosti omrežij in informacij v korist državljanov, potrošnikov, podjetij in organizacij javnega sektorja Evropske unije, da bi tako prispevala k nemotenemu delovanju notranjega trga“.Komisija je v svojem predlogu uredbe Evropskega parlamenta in Sveta o ustanovitvi Enise[5] potrdila, da je varnost omrežij in informacij „postala pomembno vprašanje politike . Vlade se zavedajo vedno širše odgovornosti za družbo in si vse bolj prizadevajo za izboljšanje varnosti na svojem ozemlju. Želijo izboljšati varnost, na primer s podpiranjem računalniških skupin za ukrepanje ob izrednih dogodkih, raziskav in kampanj ozaveščanja. (…) Vendar so države članice v različnih fazah svojega dela, različno pa je usmerjena tudi njihova pozornost. (…) ni sistematičnega čezmejnega sodelovanja glede varnosti omrežij in informacij (…). Pravni okvir se različno izvaja. Certificiranje izdelkov se izvaja na nacionalni ravni, pri čemer je ključne standarde razvila globalna industrija, operaterji in prodajalci pa se soočajo z različnimi pristopi vlad. Vse to povzroča pomanjkanje interoperabilnosti, ki ovira pravilno uporabo varnostnih izdelkov in storitev.“ Predlog se je zavzel za izboljšano in učinkovito usklajevanje med državami članicami ter tudi med državami članicami in zainteresiranimi stranmi z namenom krepitve sposobnosti Skupnosti, držav članic in posledično podjetij, da preprečujejo, obravnavajo in se odzivajo na probleme varnosti omrežij in informacij.PREGLED ENISEČlen 25 Uredbe o ustanovitvi Agencije določa, da mora Komisija oceniti Agencijo pred marcem 2007. V ta namen Komisija „opravi ocenjevanje predvsem z namenom, da določi, ali naj Agencija deluje dlje od časa, določenega v členu 27“ (to je pet let). Poleg tega: „v oceni se presodi vpliv Agencije na doseganje njenih ciljev in nalog, pa tudi njeni delovni postopki, in po potrebi predvidi ustrezne predloge“ .Komisija je v skladu z opisom nalog in pristojnosti, dogovorjenim z upravnim odborom Enise, v oktobru 2006 pričela z neodvisnim ocenjevanjem, ki ga izvaja zunanji strokovni odbor in se uporablja kot podlaga za oceno, predvideno z Uredbo o Enisi. Namen zunanjega ocenjevanja je bil pridobiti formativno oceno delovnih praks Agencije, organiziranosti in pristojnosti, po potrebi pa tudi priporočila za izboljšave. Kot je določeno v opisu nalog in pristojnosti, so bila pri zunanji oceni upoštevana mnenja vseh zadevnih zainteresiranih strani. Strokovnjaki so januarja 2007 predložili poročilo, ki je potrdilo, da so prvotni politični razlogi za ustanovitev Agencije in njeni prvotni cilji še vedno veljavni[6].V skladu s členom 25(3) Uredbe o ustanovitvi Agencije je upravni odbor Agencije marca 2007 izdal priporočila za ustrezne spremembe Uredbe[7]. Eno od teh je bilo, naj se s spremembo Uredbe podaljša mandat Agencije, področje delovanja Agencije pa se ne sme bistveno spremeniti.Komisija je junija 2007 predložila Evropskemu parlamentu in Svetu Sporočilo COM(2007) 285 o oceni Agencije, v katerem je opisan postopek ocenjevanja in opravljena presoja ocene zunanjega strokovnega odbora.V skladu s strategijo Komisije za boljše predpise[8] je bilo med 13. junijem in 7. septembrom 2007 izvedeno javno posvetovanje o podaljšanju mandata in prihodnosti Agencije[9]. Večina vprašanih je med drugim soglašala, da je Agencija še vedno pravi instrument za obravnavanje izzivov, povezanih z varnostjo omrežij in informacij.RAZLOGI ZA UKREPANJEKomisija je 13. novembra predlagala ustanovitev evropskega organa za trg elektronskih komunikacij[10]. Komisija je predlagala, da ta organ s 14. marcem 2011 prevzame odgovornost za dejavnosti Enise, ki spadajo v področje uporabe uredbe o ustanovitvi organa.Mandat Agencije se izteče 13. marca 2009, zato je treba za zagotovitev kontinuitete sprejeti začasni ukrep za ti dve leti med predvidenim iztekom mandata Agencije in datumom, ko bo evropski organ za trg elektronskih komunikacij prevzel odgovornost za njene dejavnosti, ki spadajo v področje uporabe uredbe o ustanovitvi organa.2007/0291 (COD)PredlogUREDBA EVROPSKEGA PARLAMENTA IN SVETAo spremembi Uredbe (ES) št. 460/2004 o ustanovitvi Evropske agencije za varnost omrežij in informacij glede njenega trajanja(besedilo velja za EGP)EVROPSKI PARLAMENT IN SVET EVROPSKE UNIJE STA –ob upoštevanju Pogodbe o ustanovitvi Evropske skupnosti in zlasti člena 95 Pogodbe,ob upoštevanju predloga Komisije[11],ob upoštevanju mnenja Evropskega ekonomsko-socialnega odbora[12],ob upoštevanju mnenja Odbora regij[13],v skladu s postopkom iz člena 251 Pogodbe[14],ob upoštevanju naslednjega:1.  Evropski parlament in Svet sta v letu 2004 sprejela Uredbo (ES) št. 460/2004 o ustanovitvi Evropske agencije za varnost omrežij in informacij[15] (v nadaljnjem besedilu „Agencija“).2.  Upravni odbor Agencije je marca 2007 izdal priporočila za ustrezne spremembe Uredbe. Eno od teh je bilo, naj se s spremembo Uredbe podaljša mandat Agencije, pristojnosti Agencije pa se ne smejo bistveno spremeniti.3.  V skladu s strategijo Komisije za boljše predpise je bilo med 13. junijem in 7. septembrom 2007 izvedeno javno posvetovanje o podaljšanju mandata in prihodnosti Agencije.4.  Komisija je 13. novembra predlagala ustanovitev evropskega organa za trg elektronskih komunikacij[16]. Komisija je predlagala, da ta organ s 14. marcem 2011 prevzame odgovornost za dejavnosti Enise, ki spadajo v področje uporabe uredbe o ustanovitvi organa.5.  Mandat Agencije se izteče 13. marca 2009, zato je treba za zagotovitev kontinuitete sprejeti začasni ukrep za ti dve leti med predvidenim iztekom mandata Agencije in datumom, ko bo evropski organ za trg elektronskih komunikacij prevzel odgovornost za njene dejavnosti, ki spadajo v področje uporabe uredbe o ustanovitvi organa.6.  Mandat Agencije bi bilo zato treba podaljšati do 13. marca 2011 –SPREJELA NASLEDNJO UREDBO:Člen 1 Sprememba Uredbe (ES) št. 460/2004Člen 27 Uredbe (ES) št. 460/2004 se nadomesti z naslednjim besedilom:„Člen 27 – TrajanjeAgencija se ustanovi 14. marca 2004 za dobo sedmih let.“Člen 2 Začetek veljavnostiTa uredba začne veljati na dan po objavi v Uradnem listu Evropske unije .Ta uredba je v celoti zavezujoča in se neposredno uporablja v vseh državah članicah.V […], […]Za Evropski parlament Za SvetPredsednik PredsednikZAKONODAJNI FINANČNI IZKAZ1. NASLOV PREDLOGA:Predlog Uredbe Evropskega parlamenta in Sveta o spremembi Uredbe (ES) št. 460/2004 Evropskega parlamenta in Sveta z dne 10. marca 2004 o ustanovitvi Evropske agencije za varnost omrežij in informacij.2. OKVIR ABM/ABB (UPRAVLJANJE PRORAČUNA NA PODLAGI DEJAVNOSTI/OBLIKOVANJE PRORAČUNA NA PODLAGI DEJAVNOSTI)ZADEVNO(-A) PODROčJE(-A) IN POVEZANA(-E) DEJAVNOST(-I):Informacijska družba in mediji.i2010 – Politika elektronskih komunikacij in varnosti omrežij3. PRORAČUNSKE VRSTICE3.1 Proračunske vrstice (vrstice za poslovanje in z njimi povezane vrstice za tehnično in upravno pomoč (nekdanje vrstice BA)) z navedbo imena postavke:09 02 03 Evropska agencija za varnost omrežij in informacij09 02 03 01 Evropska agencija za varnost omrežij in informacij – Subvencija iz naslovov 1 in 209 02 03 02 Evropska agencija za varnost omrežij in informacij – Subvencija iz naslova 33.2 Trajanje ukrepa in finančnega vpliva:Ta finančni izkaz temelji na podaljšanju do 13. marca 2011.3.3 Značilnosti proračuna:Proračunska vrstica | Vrsta odhodkov | Novo | Prispevek Efte | Prispevki držav prosilk | Razdelek v finančni perspektivi |09 02 03 01 | neobvezni | dif.[17] | Ne | Da | Ne | št. 1.a Konkurenčnost za rast in zaposlovanje |09 02 03 02 | neobvezni | dif. | Ne | Da | Ne | št. 1.a Konkurenčnost za rast in zaposlovanje |4. POVZETEK SREDSTEV4.1 Finančna sredstva4.1.1 Povzetek odobritev za prevzem obveznosti (OPO) in odobritev plačil (OP)v mio EUR (na tri decimalna mesta natančno)Vrsta odhodkov | Oddelek št. | 14. mar. – 31. dec. 2009 | 2010 | 1. jan.–13. mar. 2011 | 2012 | 2013 | 2014 in pozneje | Skupaj |Odhodki iz poslovanja (naslov 3) |Odobritve za prevzem obveznosti (OPO) | 8.1 | a | 2,192 | 2,788 | 0,563 | 5,543 |Odobritve plačil (OP) | b | 2,192 | 2,788 | 0,563 | 5,543 |Upravni odhodki, ki jih referenčni znesek krije (naslova 1 in 2) |Tehnična in upravna pomoč (NS) | 8.2.4 | c | 4,482 | 5,702 | 1,151 | 11,335 |REFERENČNI ZNESEK SKUPAJ |Odobritve za prevzem obveznosti | a+c | 6,674 | 8,490 | 1,714 | 16,878 |Odobritve plačil | b+c | 6,674 | 8,490 | 1,714 | 16,878 |Upravni odhodki, ki jih referenčni znesek ne krije[18] |Človeški viri in z njimi povezani odhodki (NS) | 8.2.5 | d | 0,329 | 0,410 | 0,081 | 0,819 |Upravni stroški, ki jih referenčni znesek ne krije, razen stroškov za človeške vire in z njimi povezanih stroškov (NS) | 8.2.6 | e | 0,008 | 0,010 | 0,002 | 0,020 |Predvideni stroški financiranja ukrepa skupaj |OPO, vključno s stroški za človeške vire, SKUPAJ | a+c+d+e | 7,011 | 8,910 | 1,797 | 17,717 |OP, vključno s stroški za človeške vire, SKUPAJ | b+c+d+e | 7,011 | 8,910 | 1,797 | 17,717 |Podrobnosti o sofinanciranjuČe so države članice ali drugi organi (treba jih je navesti) vključeni v sofinanciranje, se v spodnjo razpredelnico vpiše predvidena raven tega sofinanciranja (lahko se dodajo vrstice, če ukrep sofinancirajo različni organi):v mio EUR (na tri decimalna mesta natančno)Organ, ki sofinancira ukrep | 14. mar.–31. dec. 2009 | 2010 | 1. jan.– 13. mar. 2011 | 2012 | 2013 | 2014 in pozneje | Skupaj |f |OP, vključno s sofinanciranjem, SKUPAJ | a+c+d+e+f | 7,011 | 8,910 | 1,797 | 17,717 |4.1.2 Skladnost s finančnim načrtovanjem( Predlog je skladen s sedanjim finančnim načrtovanjem.( Predlog bo zahteval ponovno načrtovanje ustreznega razdelka v finančni perspektivi.( Predlog lahko zahteva uporabo določb Medinstitucionalnega sporazuma[19] (tj. instrumenta prilagodljivosti ali spremembe finančne perspektive).4.1.3 Finančni vpliv na prihodke( Predlog nima finančnih posledic za prihodke.( Predlog ima finančni vpliv – učinek na prihodke je naslednji:  v mio EUR (na eno decimalno mesto natančno)Pred ukrepom [Leto n-1] | Stanje po ukrepu |Število potrebnih človeških virov SKUPAJ | 55 | 55 | 55 |5. ZNAČILNOSTI IN CILJI5.1 Potreba, ki jo je treba kratkoročno ali dolgoročno pokritiKer do izteka sedanjega mandata Enise ni dovolj časa za celovito in tehtno razpravo o obsežnem novem predlogu, bo samo podaljšanje mandata Enise v nespremenjeni obliki omogočilo Evropskemu parlamentu in Svetu hitro sprejetje začasne pravne podlage za zagotovitev kontinuitete Enise in preprečitev prekinitve ukrepov za obravnavanje izzivov varnosti omrežij in informacij.5.2 Dodana vrednost zaradi vključitve Skupnosti, skladnost predloga z drugimi finančnimi instrumenti in možne sinergijeKer je veliko stvari odvisnih od omrežij in informacijskih sistemov, je postalo njihovo varno delovanje ključnega pomena. Informacijski sistemi so bistvenega pomena za celotno gospodarstvo, ne le za večino sektorjev industrije, temveč tudi za javni sektor in državljane zasebnike. Slabo delovanje teh sistemov zadeva vsakogar – posameznike, javne uprave in podjetja.Varnost je zato postala pomembno politično vprašanje. Vlade se zavedajo vedno širše odgovornosti za družbo in si vse bolj prizadevajo za izboljšanje varnosti na svojem ozemlju. Vendar so države članice v različnih fazah svojega dela, različno pa je usmerjena tudi njihova pozornost . Razlike so tudi v izvajanju pravnega okvira. Pomanjkanje interoperabilnosti ovira pravilno uporabo varnostnih izdelkov.Delo Agencije je usmerjeno v povečanje varnosti omrežij in informacij v Evropi ter v krepitev sposobnosti posameznih držav članic ter njihove skupne sposobnosti, da se odzivajo na večje probleme varnosti omrežij in informacij. Njegov cilj je zagotoviti sistematično čezmejno sodelovanje na področju varnosti omrežij in informacij med državami članicami.5.3 Cilji in pričakovani rezultati predloga ter z njimi povezani kazalniki v okviru ABM-  Izboljšanje vzdržljivosti evropskih e-komunikacijskih omrežijDelo Agencije do leta 2009 bo med drugim vključevalo preglede obveznosti, zahtev in dobrih praks v zvezi z vzdržljivostjo[20], ki se uporabljajo, ter analize nadaljnjih metod in postopkov za izboljšanje vzdržljivosti. V letih 2009 in 2010 se bodo izvajali dodatni pilotni projekti za oceno utemeljenosti zahtev, metod in praks. Ta program bo po potrebi sledil oziroma podpiral revizijo in dopolnjevanje direktiv o elektronskih komunikacijah.-  Razvoj in ohranjanje sodelovanja med državami članicamiEnisa bi morala nadaljevati s svojimi prizadevanji za opredelitev vseevropskih krogov varnostne usposobljenosti za teme, kot so ozaveščanje in odzivanje na izredne dogodke, sodelovanje pri interoperabilnosti vseevropske elektronske identifikacijske kartice[21] in ohranjanje platforme, ki podpira posredovanje dobrih praks na področju varnosti omrežij in informacij na evropski ravni[22]. Med letoma 2009 in 2010 bi bilo treba doseči še več sodelovanja med državami članicami, s ciljem izboljšanja sposobnosti vseh držav članic in zvišanja splošne ravni skladnosti in interoperabilnosti.-  Ugotavljanje nastajajočih tveganj za vzpostavitev zaupanjaUgotavljanje nastajajočih tveganj bo v letih 2009 in 2010 potekalo še bolj natančno, kar bo omogočilo vzpostavitev prakse sistematičnega zbiranja, obdelovanja in razširjanja podatkov ter dajanja povratnih informacij glede njih. Pričakovani vpliv bo zgodnejše ugotavljanje nastajajočih tveganj med uvajanjem in razširjanjem novih aplikacij in storitev.-  Vzpostavitev zaupanja mikro podjetij v informacijeDoba digitalnih informacij še naprej odpira številne priložnosti za podjetja, zlasti za mikro podjetja. Vendar pa sta nadaljnji razvoj ter prevzem informacijskih in komunikacijskih tehnologij s strani uporabnikov še vedno šibki točki. Cilj je zbrati ter oceniti potrebe in pričakovanja mikro podjetij na tem področju, izvesti analize vrzeli in preveriti pristop Enise za ocenjevanje obladovanja tveganj.5.4 Metoda izvedbe (okvirno)( Centralizirano upravljanje( neposredno Komisija( posredno s prenosom na( izvajalske agencije( organe, ki so jih ustanovile Skupnosti, kakor je navedeno v členu 185 finančne uredbe( nacionalne javne organe/organe, ki opravljajo javne storitve( Deljeno ali decentralizirano upravljanje( z državami članicami( s tretjimi državami( Skupno upravljanje z mednarodnimi organizacijami (treba jih je navesti)Opombe:6. NADZOR IN VREDNOTENJE6.1 Sistem nadzoraIzvršni direktor je odgovoren za učinkovit nadzor in ocenjevanje uspešnosti dela Agencije glede na njene cilje ter letno poroča upravnemu odboru.Izvršni direktor pripravi osnutek splošnega poročila o vseh dejavnostih Agencije v preteklem letu, v katerem primerja zlasti dosežene rezultate s cilji letnega programa dela. Potem ko upravni odbor poročilo sprejme, se to pošlje Evropskemu parlamentu, Svetu, Komisiji, Računskemu sodišču, Evropskemu ekonomsko-socialnemu odboru in Odboru regij ter objavi.6.2 VrednotenjeEnisa je vse od ustanovitve leta 2004 predmet zunanjega in notranjega ocenjevanja.V skladu s členom 25 Uredbe o Enisi je bil prvi korak v tem postopku neodvisno ocenjevanje Enise, ki ga je izvedel zunanji strokovni odbor v letih 2006/2007. Poročilo zunanjega strokovnega odbora[23] je potrdilo, da so prvotni politični razlogi za ustanovitev Enise in njeni prvotni cilji še vedno utemeljeni, koristno pa je bilo tudi zato, ker je odprlo nekatera vprašanja, ki jih je treba rešiti.Komisija je marca 2007 o oceni poročala upravnemu odboru, ki je nato pripravil svoja priporočila glede prihodnosti Agencije in spremembah Uredbe o Enisi[24].Komisija je junija 2007 v sporočilu Evropskemu parlamentu in Svetu[25] predložila svojo lastno oceno rezultatov zunanjega ocenjevanja in priporočil upravnega odbora. V sporočilu je zapisano, da se je treba odločiti, ali naj bo mandat Agencije podaljšan ali pa naj bo Agencija nadomeščena z drugim mehanizmom, na primer s stalnim forumom zainteresiranih strani ali mrežo organizacij za varnost. Sporočilo je sprožilo tudi javno posvetovanje o tej temi, s prošnjo za prispevke evropskih zainteresiranih strani, s seznamom vprašanj za usmerjanje nadaljnjih razprav[26].7. UKREPI PROTI GOLJUFIJAMOsebje Agencije preveri plačila za vsako naročeno storitev ali študijo pred izplačilom, ob upoštevanju pogodbenih obveznosti, ekonomskih načel in dobre finančne prakse oziroma prakse upravljanja. Določbe proti goljufijam (nadzor, zahteve za poročanje itd.) se uvrstijo v vse sporazume in pogodbe, sklenjene med Agencijo in prejemniki plačil.8. PODROBNOSTI O SREDSTVIH8.1 Cilji predloga z vidika stroškov financiranjaodobritve za prevzem obveznosti v mio EUR (na tri decimalna mesta natančno)(Navedba ciljev, ukrepov in realizacij) | 14. mar.–31. dec. 2009 | 2010 | 1. jan.– 13. mar. 2011 | 2012 | 2013 | 2014 in pozneje | Stroški skupaj |OPERATIVNI CILJ št. 1: Izboljšanje vzdržljivosti v evropskih e-komunikacijskih omrežjih |Ukrep 1: Analiza pravnih in ureditvenih ukrepov za vzdržljivost javnih komunikacijskih omrežij |Ukrep 2: Spodbujanje vaj za računalniško krizno upravljanje |Ukrep 3: Razvoj dodatnih ukrepov za izboljšanje vzdržljivosti |- Realizacija 1: Virtualna skupina strokovnjakov za „izboljšanje vzdržljivosti“ (vključno z DNSSEC); poročila o vzdržljivi hrbtenici in internetnih tehnologijah; podrobno poročilo o nastajajočih tehnologijah vzdržljivosti |Seštevek cilj 1 | 0,245 | 0,305 | 0,060 | 0,610 |OPERATIVNI CILJ št. 2: Razvoj in ohranjanje sodelovanja med državami članicami |Ukrep 1: Platforma sodelovanja za skupnost za ozaveščanje |- Realizacija: notranji kontaktni seznam strokovnjakov za ozaveščanje, ki so del skupnosti za ozaveščanje Enisa |Ukrep 2: Krog varnostne usposobljenosti za skupnost CERT. Enisa bo gradila na znanju, uveljavljeni dobri praksi in uspešnih projektih iz različnih obstoječih skupnosti CERT v Evropi in zunaj nje |Seštevek cilj 2 | 0,241 | 0,300 | 0,059 | 0,600 |OPERATIVNI CILJ št. 3: Ugotavljanje nastajajočih tveganj za vzpostavitev zaupanja |Ukrep 1: Prototip podatkovne baze za nastajajoča tveganja |Ukrep 2: Dokumenti o stališčih, namenjeni analizi nastajajočih tehnoloških groženj, ki temeljijo na predlogih zainteresiranih strani in PSG |Seštevek cilj 3 | 0,172 | 0,215 | 0,043 | 0,430 |OPERATIVNI CILJ št. 4: Vzpostavitev zaupanja mikro podjetij v informacije |Ukrep 1: Nadaljnja analiza potreb in pričakovanj mikro podjetij, krepitev izmenjav in znanja med zainteresiranimi stranmi |Ukrep 2: Ocenjevanje postopka za obvladovanje tveganj za mikro podjetja |- Realizacija: Pilotni projekti za razvoj in uporabo zahtevanega znanja za obvladovanje tveganj |Seštevek cilj 4 | 0,088 | 0,110 | 0,022 | 0,220 |OPERATIVNI CILJ št. 5: Upravljanje horizontalnih dejavnosti |Ukrep 1: Komuniciranje z zainteresiranimi stranmi glede varnosti omrežij in informacij ter vključevanje teh zainteresiranih strani |Ukrep 2: Upravljanje teles in skupin Enise, tj. sestanki upravnega odbora in stalne interesne skupine, usklajevanje dejavnosti delovnih skupin in vodenje mreže nacionalnih uradnikov za zvezo |Seštevek cilj 5 | 1,446 | 1,858 | 0,379 | 3,683 |STROŠKI SKUPAJ | 2,192 | 2,788 | 0,563 | 5,543 |8.2 Upravni odhodki8.2.1 Človeški viri – število in vrsta delovnih mestVrsta delovnega mesta | Osebje, potrebno za upravljanje ukrepa – obstoječi in/ali dodatni človeški viri (število delovnih mest/EPDČ) |14. mar.–31. dec. 2009 | 2010 | 1. jan.– 13. mar. 2011 | 2012 | 2013 | 2014 |Uradniki ali začasno osebje | A*/AD | 29 | 29 | 29 |B*, C*/AST | 15 | 15 | 15 |Drugo osebje | 11 | 11 | 11 |SKUPAJ | 55 | 55 | 55 |8.2.2 Opis nalog, ki izhajajo iz ukrepaAgencija bo še naprej:-  imela svetovalno in usklajevalno funkcijo, v okviru katere pridobiva in analizira podatke o varnosti informacij. Danes zbirajo podatke o izrednih dogodkih IT in druge podatke, pomembne za varnost informacij, javne in zasebne organizacije z različnimi cilji. Ni pa centralnega organa na evropski ravni, ki bi celovito zbiral in analiziral podatke ter podajal mnenja in nasvete za podporo politike Skupnosti na področju varnosti omrežij in informacij.-  imela vlogo strokovnega centra , pri katerem lahko države članice in institucije Skupnosti dobijo mnenja in nasvete glede tehničnih vprašanj v zvezi z varnostjo;-  prispevala k širokemu sodelovanju med različnimi akterji na področju varnosti informacij, npr. pomagala pri nadaljnjih aktivnostih pri podpori varnega e-poslovanja. Takšno sodelovanje je nujen predpogoj za varno delovanje omrežij in informacijskih sistemov v Evropi. Potrebna sta sodelovanje in udeležba vseh zainteresiranih strani.-  prispevala k usklajenemu pristopu k varnosti informacij, tako da bo podpirala države članice , npr. pri spodbujanju ocenjevanja tveganj in dejavnosti v zvezi z ozaveščanjem;-  zagotavljala interoperabilnost omrežij in informacijskih sistemov , če države članice uporabljajo tehnične zahteve, ki vplivajo na varnost;-  ugotavljala potrebe po ustrezni standardizaciji ter ocenjevala obstoječe varnostne standarde in sisteme potrjevanja ter spodbujala njihovo čim širšo uporabo pri podpori evropske zakonodaje;-  podpirala mednarodno sodelovanje na tem področju, ki postaja vedno bolj pomembno, saj so vprašanja varnosti omrežij in informacij globalna.8.2.3 Človeški viri – viri delovnih mest (v skladu s kadrovskimi predpisi)( Delovna mesta, trenutno dodeljena za upravljanje programa, ki se nadomesti ali podaljša( Delovna mesta, ki so bila predhodno dodeljena pri izvajanju LSP/PPP za leto n( Delovna mesta, potrebna v naslednjem postopku LSP/PPP( Delovna mesta, ki bodo zapolnjena s prerazporeditvijo obstoječih človeških virov znotraj službe (notranja prerazporeditev)( Delovna mesta, potrebna za leto n, ki niso predvidena pri izvajanju LSP/PPP za zadevno leto8.2.4 Drugi upravni odhodki, ki jih referenčni znesek krije (XX 01 04/05 – Odhodki za upravno poslovodenje)v mio EUR (na tri decimalna mesta natančno)Proračunska vrstica (številka in ime postavke) | 14. mar.–31. dec. 2009 | 2010 | 1. jan.– 13. mar. 2011 | 2012 | 2013 | 2014 in pozneje | SKUPAJ |Naslov 2 – Delovanje Agencije Ta odobritev je namenjena kritju: stroškov stavb in s tem povezanih stroškov, premičnin in s tem povezanih stroškov, tekočih upravnih odhodkov ter izdatkov za informacijske in komunikacijske tehnologije. | 0,501 | 0,637 | 0,129 | 1,266 |Tehnična in upravna pomoč SKUPAJ | 4,482 | 5,702 | 1,151 | 11,335 |8.2.5 Stroški financiranja človeških virov in z njimi povezani stroški, ki jih referenčni znesek ne krijev mio EUR (na tri decimalna mesta natančno)Vrsta človeških virov | 14. mar.–31. dec. 2009 | 2010 | 1. jan.– 13. mar. 2011 | 2012 | 2013 | 2014 in pozneje |Uradniki in začasno osebje (XX 01 01) | 0,329 (3,5 uradniki) | 0,410 (3,5 uradniki) | 0,081 (3,5 uradniki) |Osebje, financirano iz člena XX 01 02 (pomožno osebje, napoteni nacionalni izvedenci, pogodbeno osebje itd.) (navesti proračunsko vrstico) |Stroški za človeške vire in z njimi povezani stroški (ki jih referenčni znesek NE krije) SKUPAJ | 0,329 | 0,410 | 0,081 |To je strošek osebja, določenega v Komisiji za ocenjevanje, nadzor in usklajevanje dejavnosti Agencije.Izračun – Uradniki in začasni uslužbenciV obdobju 2009–2010 bo potrebnih 3,5 uradnikov/leto za opravljanje nalog nadzora, spremljanja proračuna in financiranja ter usklajevanja med Komisijo in Agencijo. Podrobnosti najdete v preglednici 8.2.5. Ocena delovne obremenitve temelji na dosedanjih izkušnjah pri delu z Agencijo.Izračun – Osebje, financirano v skladu s členom XX 01 02Tako osebje ni predvideno.8.2.6 Drugi upravni odhodki, ki jih referenčni znesek ne krije v mio EUR (na tri decimalna mesta natančno) |14. mar.–31. dec. 2009 | 2010 | 1. jan.– 13. mar. 2011 | 2012 | 2013 | 2014 in pozneje | SKUPAJ |XX 01 02 11 01 – Misije | 0,008 | 0,010 | 0,002 | 0,020 |XX 01 02 11 02 – Sestanki in konference |XX 01 02 11 03 – Odbori[27] |XX 01 02 11 04 – Študije in konzultacije |XX 01 02 11 05 – Informacijski sistemi |2 Drugi odhodki za poslovodenje skupaj (XX 01 02 11) |3 Drugi odhodki upravne narave (opredeliti, vključno s sklicem na proračunsko vrstico) |Upravni odhodki, razen stroškov za človeške vire in z njimi povezanih stroškov (ki jih referenčni znesek NE krije), SKUPAJ | 0,008 | 0,010 | 0,002 | 0,020 |Izračun – Drugi upravni odhodki, ki jih referenčni znesek ne krije.[1] COM(2005) 229.[2] COM(2006) 251, 31.5.2006.[3] UL C 68, 24.3.2007, str. 1.[4] Uredba (ES) št. 460/2004 Evropskega parlamenta in Sveta z dne 10. marca 2004 o ustanovitvi Evropske agencije za varnost omrežij in informacij, UL L 77, 13.3.2004, str. 1 (v nadaljnjem besedilu „Uredba o Enisi“).[5] COM(2003) 63, 11.2.2003.[6] Dostopno na: http://ec.europa.eu/dgs/information_society/evaluation/studies/index_en.htm.[7] Dostopno na: http://enisa.europa.eu/pages/03_02.htm.[8] Sporočilo Komisije Svetu, Evropskemu parlamentu, Evropskemu ekonomsko-socialnemu odboru in Odboru regij–Strateški pregled boljših predpisov v Evropski uniji, COM(2006) 689.[9] Povezava do rezultatov javnega posvetovanja je dostopna na naslednji spletni strani: http://ec.europa.eu/information_society/policy/nis/enisa/index_en.htm.[10] Predlog Uredbe Evropskega parlamenta in Sveta o ustanovitvi evropskega organa za trg elektronskih komunikacij, COM(2007) 699.[11] UL C […], […], str. […].[12] UL C […], […], str.. […].[13] UL C […], […], str. […].[14] UL C […], […], str. […].[15] Uredba (ES) št. 460/2004 Evropskega parlamenta in Sveta z dne 10. marca 2004 o ustanovitvi Evropske agencije za varnost omrežij in informacij (UL L 77, 13.3.2004, str. 1).[16] Predlog Uredbe Evropskega parlamenta in Sveta o ustanovitvi evropskega organa za trg elektronskih komunikacij, COM(2007) 699.[17] Diferencirana sredstva.[18] Odhodki iz poglavja xx 01, razen odhodkov iz člena xx 01 04 ali xx 01 05.[19] Glej točki 19 in 24 Medinstitucionalnega sporazuma.[20] Ti pregledi bodo temeljili na pregledih, ki jih je Enisa izvedla v letih 2006 in 2007 glede varnostnih ukrepov, ki jih izvajajo operaterji e-komunikacij.[21] Ta podpora bo nadaljevala delo, ki ga je Enisa opravila v letih 2006 in 2007 glede skupnega jezika za izboljšanje interoperabilnosti na področju elektronskih identifikacijskih kartic.[22] Ta program je nadaljevanje dela, opravljenega v letu 2007, za opredelitev načrta za vzpostavitev posredovanja evropskih dobrih praks na področju varnosti omrežij in informacij na evropski ravni.[23] http://ec.europa.eu/dgs/information_society/evaluation/studies/index_en.htm.[24] Kot je predvideno v členu 25 Uredbe o Enisi. Celotno besedilo dokumenta, ki ga je sprejel upravni odbor Enise in ki vsebuje tudi njegove pripombe, je na voljo na spletni strani: http://enisa.europa.eu/pages/03_02.htm.[25] Sporočilo Komisije Evropskemu parlamentu in Svetu o oceni Evropske agencije za varnost omrežij in informacij (ENISA), COM(2007) 285 konč. z dne 1.6.2007: http://eur-lex.europa.eu/LexUriServ/LexUriServ.do?uri=CELEX:52007DC0285:EN:NOT.[26] http://ec.europa.eu/yourvoice/ipm/forms/dispatch?form=EnisaFuture&lang=en.[27] Opredeliti vrsto odbora in skupino, v katero spada.